Document ID: /roh_data/filtered/fineweb-2-filterrobots_roh.jsonl.gz/68475

Minschuns sto puspè serrar
- Glindesdi, 4.1.2016, 17:54
Il territori da skis Minschuns en la Val Müstair ha serrà ses implants. Gia tranter Nadal e Bumaun aveva il territori reducì sia purschida.
Tranter Nadal e Bumaun è stà avert mo in runal d'uffants en il territori da Minschuns. Uss è tut serrà. Ils responsabels emprovian da chattar ina schliaziun per il persunal cun introducir lavur curta. Er il curs da skis per uffants ch'era planisà l'emna proxima sto vegnir spustà.
Ils dis da festa han purtà in minus da bunamain 65% a las pendicularas da Minschuns. In dals motivs è stà ch'ellas n'han betg pudì producir avunda naiv artifiziala per avair ina buna offerta da pistas.
RR Actualitad saira 17:00